armvectores/hy_wikipedia_2023 huggingface dataset:
(3781) Դուֆեկ

(3781) Դուֆեկ (անգլ.՝ Dufek), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 2-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,842414 ա. մ., առավելագույնը մոտենում է 2,6259 ա. մ. հեռավորության վրա և հեռանում 3,059 ա. մ.։ Արեգակի շուրջ մեկ ամբողջական պտույտ է կատարում 1750,37 երկրային օրվա ընթացքում, իր ուղեծրով շարժվելով միջինում 0,205671 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3781) Դուֆեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էլ Սեմիլիերո

Էլ Սեմիլիերո (իսպ.՝ El Semillero), բնակավայր Ուրուգվայի հարավարևելյան մասում, Կոլոնյա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 600 մարդ։

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
План Эль-Семильеро Archived 2012-10-10 at the Wayback Machine.
Լեկմաշ

Լեկմաշ (ռուս.՝ Лекмаш), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պիելա գետի ձախ ափին՝ 29 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024792
Հիդրոլոգիական ուսումնասիրությունների կոդը - 103002479
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
The Hollywood Reporter

The Hollywood Reporter (անգլ.՝ The Hollywood Reporter, THR), ամերիկյան պարբերական, որը գրում է ԱՄՆ կինոարդյունաբերության աշխարհում իրադարձությունների մասին։ Թողարկվում է շաբաթական մեկ անգամ։ Հանդիսանում է ամերիկյան կինոյի մասին գրող երկու խոշորագույն պարբերականներից մեկը, մյուսը Variety պարբերականն է։
Հիմնադրվել է Ուիլիամ Վիլկերսոնի կողմից 1930 թվականի սեպտեմբերին։
Այժմ պարբերականը պատկանում է Prometheus Global Media-ին, գլխամասային գրասենյակը գտնվում է Լոս Անջելեսում։ 2010 թվականին գշխավոր խմբագիրն է դարձել Ջենիս Մինը։
2012 թվականի մարտից մինչև 2018 թվականի նոյեմբեր թողարկվել է պարբերականի ռուսերեն տարբերակը։


== Ծանոթագրություններ ==


== Արտաքին հղումներ ==
Ամսագրի առցանց տարբերակը(անգլ.)
Ամսագրի ռուսերեն տարբերակը(ռուս.)
Նեստերկայի արկածները

Նեստերկայի արկածները, (բելառուս․՝ Прыгоды Несцеркі), առաջին բելառուսական անիմացիոն լիամետրաժ ֆիլմը, որը թողարկվել է 2013 թվականին Բելառուսֆիլմ կինոստուդիայի կողմից։


== Սյուժե ==
Ռեժիսոր Իգոր Վոլչեկի «Նեստերկայի արկածները» մուլտիպլիկացիոն ֆիլմը կազմված 8 պատմություններից, որոնցում գլխավոր հերոս Նեստերկան իր շան և կատվի հետ հայտնվում է տարբեր իրավիճակներում, որոնցից պատվով է դուրս գալիս, փրկում է հարսնացուին Օձի բնից և երջանկություն է գտնում։ Ֆիլմի սյուժեի հիմքում բելառուսական հեքիաթներն են, և ինքը` լեգենդների հայտնի հերոս Նեստերկան, բելառուսական արժեքների` հնարամտության, բարության, ուրախություան և մի քիչ էլ` ձախորդության մարմնացումն է։


== Մուլտֆիլմի ստեղծում ==
Մուլտֆիլմի աշխատանքները տարբեր նկարիչների կողմից շարունակվել են գրեթե 10 տարի։ Եվ այդ պատճառով էլ, ըստ ռեժիսորի, ամենադժվարը եղել է այդ բոլոր սերիաները մեկ սյուժետային գծով միացնելը։ Մուլտֆիլմը նկարահանվել է երեխաների համար, որպեսզի «Նրանք ոչ միայն զվարճանան, այլ նաև ինչ-որ բան սովորեն»։ Օրինակ, որ հարստությունն ամենակարևորը չէ,այլ կան ավելի կարևոր արժեքներ. «Պետք է նայել ոտքի տակ։ Հաճախ գանձարանը հենց ոտքերիդ տակ է»։
Նեստերկայի մասին մուլտֆիլմը նկարահանվել է բելառուսերեն և ռուսերեն։


== Նկարահանող խումբ ==


== Ծանոթագրություններ ==


== Արտաքին հղումներ ==
Բելառուսֆիլմ կինոընկերության կայքում Archived 2017-07-20 at the Wayback Machine.
Նեստերկայի արկածները Archived 2017-05-16 at the Wayback Machine.
Նաջիե Սուման

Նաջիե Սուման (հայտնի է նաև որպես տիկին Նաջիե կամ Նաջիե հանըմ; թուրքերեն՝ Naciye Suman; ապրիլի 23, 1881(1881-04-23), Սկոպիե, Օսմանյան կայսրություն - հուլիսի 23, 1973(1973-07-23), Անկարա, Թուրքիա), Թուրքիայի առաջին կին պրոֆեսիոնալ լուսանկարչուհին։


== Կենսագրություն ==
Սումանը ծնվել է 1881 թվականին օսմանյան Սկոպյե քաղաքում սպայի ընտանիքում։ 1903 թվականին ամուսնացել է սպա Իսմայիլ Հաքքի բեյի հետ, որից ունեցել է երեք զավակ։ Նրա որդին՝ Նուսրեթ Սումանը, դարձել է հայտնի քանդակագործ։ Բալկանյան պատերազմների պատճառով, ընտանիքը ստիպված է եղել փախչել Անատոլիա։ Նրանք հաստատվել են Ստամբուլում, իսկ ընկերներից մեկը օգնել է տեղափոխվել Վիեննա։ Այնտեղ Սուման ծանոթացել է լուսանկարչության նոր տեխնոլոգիաների հետ։ Սակայն 1914 թվականին նրա ամուսինը ստիպված է եղել տեղափոխվել Թուրքիա։ Նրանք բնակություն են հաստատել Ստամբուլի Բեշիկթաշ շրջանի Յըլդըզ թաղամասի Սաիտփաշա առանձնատանը։ Սումանը Վիեննայից իր հետ բերել էր ֆոտոսարքավորումները և իրենց տան ձեղնահարկում բացել է ոչ մեծ ֆոտոստուդիա։
Առաջին համաշխարհային պատերազմի տարիներին Սումանի ամուսինը ծառայել է ռազմաճակատում։ Թուրքիայի անկախության պատերազմի ժամանակ ընտանիքը ունեցել է ֆինանսական լուրջ խնդիրներ։ 1919 թվականին Սումանը փորձել է վաճառել ընտանեկան արծաթեղենը, որպեսզի սնի ընտանիքին։ Նա տան վրա փակցրել է «Türk Hanımlar Fotoğrafhanesi — Naciye» (Թուրք կանանց ֆոտոատելյե՝ Նաջիե)՝ դառնալով իսլամական աշխարհի առաջին կին լուսանկարիչներից մեկը։ Սա անսովոր երևույթ էր, քանի որ այդ ժամանակներում Օսմանյան կայսրությունում կանայք, սովորաբար, չէին աշխատում։ 1921 թվականին նա հրաժարվել է առանձնատնից և տեղափոխվել է ավելի փոքր բնակարան՝ տեղափոխելով ֆոտոստուդիան մեկ այլ վայր։ Ֆոտոստուդիան վերաբացվել է «Kadınlar Dünyası» (Կանանց աշխարհ) անունով։ Բացի պատկերներից և հարսանեկան լուսանկարներից, Սուման դասախոսություններ է կարդացել Մեհմեդ V սուլթանի պալատում։ Պատերազմի ավարտից հետո նա բաժանվել է ամուսնուց և սկսել ապրել ֆոտոստուդիայից ստացած միջոցների հաշվին։ 1930 թվականին թողել է բիզնեսը և աղջկա հետ միասին տեղափոխվել Անկարա։ 1934 թվականին կառավարության կողմից ընդունված «Պարտադիր ազգանունների մասին» օրենքից հետո, վերցրել է Սուման ազգանունը։
Սումանը մահացել է 1973 թվականին Անկարայում։ Երկար ժամանակ նրա նկարները համարվել են կորած։ Հետագայում դրանք հայտնաբերվել են։


== Ծանոթագրություններ ==
Ատոմական ուժային մանրադիտակ

Ատոմական ուժային մանրադիտակը (ԱՈՒՄ) շատ բարձր լուծելիության մանրադիտակ է, որը ի վիճակի է տարալուծել 1 նանոմետրից փոքր օբյեկտներ, մոտ 1000 անգամ ավելի լավ քան սովորական լուսային մանրադիտակները։ ԱՈՒՄ-ը տրամաբանական զարգացումն էր Սքանավորող Թունելային Մանրադիտակի, որը ստեղծվել էր Գերդ Բիննիգի և Հայնրիխ Ռոհրերի կողմից 1980-ականների սկզբին և որի համար նրանք 1986 թվականին արժանացան Նոբելյան մրցանակի։ Ներկայումս ԱՈՒՄ-ը հանդիսանում է նանոտեխնոլոգիայում ամենաառաջնային ու կիրառելի գործիքներից մեկը։ Ի տարբերություն օպտիկական մանրադիտակների ինֆորմացիան հավաքվում է ոչ թե «տեսնելու» այլ «զգալու» սկզբունքի վրա։ Նանոմետրիկ չափսերի զննող տարրը (զննիչ, անգլ. tip in cantilever)փոխազդում է մակերևույթի հետ շոշափելով այն և այդպիսով գրանցում է մակերևույթի տոպոգրաֆիան։ Զննիչի ատոմական ճշգրտությամբ շարժումը կարգավորվում է պիեզոէլեկտիկ տարրերի միջոցով։
ԱՈՒՄ ունի երեք հիմանկան հնարավորություն՝ ուժի չափում, մակերևութային (տոպոգրաֆիկ) պատկերում և մանիպուլյացիա։ Ուժի չափման դեպքում, ԱՈՒՄ-ը կարող է չափել զննիչի և նմուշի միջև ուժը՝ որպես դրանց փոխադարձ ազդեցության ֆունկցիա։ Այն կարող է կիրառվել ուժային սպեկտրոսկոպիա իրականացնելու միջոցով նմուշի մեխանիկական հատկությունները որոշելու համար։ Օրինակ կարող է լինել նմուշի Յունգի մոդուլի օրինակը՝ որպես կոշտության չափանիշ։ Պատկերման ժամանակ, զննիչի ռեակցիան նմուշի կողմից ազդող ուժին կարող է օգտագործվել՝ մեծ լուծելիության եռաչափ տարածական եզրային պատկերներ ստանալու համար։
(7870) 1987 UP2

(7870) 1987 UP2, աստերոիդ Մարսի ուղեծիրը հատող աստերոիդների խմբում։ Հայտնաբերվել է 1987 թվականի հոկտեմբերի 25-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,241316 ա. մ., առավելագույնը մոտենում է 1,6297 ա. մ. հեռավորության վրա և հեռանում 2,8529 ա. մ.։ Արեգակի շուրջ մեկ ամբողջական պտույտ է կատարում 1225,61 երկրային օրվա ընթացքում, իր ուղեծրով շարժվելով միջինում 0,293731 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7870) 1987 UP2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովիտ (Շիրակի մարզ)

Անվան այլ կիրառումների համար տե՛ս՝ Հովիտ (այլ կիրառումներ)Հովիտ (նախկին անվանումը` Փոքր Քյափանակ),
գյուղ Հայաստանի Հանրապետության Շիրակի մարզի Ախուրյանի տարածաշրջանում, մարզկենտրոն Գյումրիից մոտ 10 կմ արևելք, Փամբակի լեռների փեշերին։ Հովիտ է վերանվանվել 1945 թ.-ի դեկտեմբերի 7-ին։


== Բնակչություն ==
Ըստ ՀՀ 2011 թ. մարդահամարի արդյունքների` Հովիտի մշտական և առկա բնակչությունը կազմել է 566 մարդ։  1831 թվականից ի վեր բնակիչները հայեր են, որոնց մի մասի նախնիները 1829-1830 թթ.-ին գաղթել են Կարսից։
Հովիտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է հացահատիկի, կերային կուլտուրաների մշակությամբ և անասնապահությամբ։


== Պատմամշակութային կառույցներ ==
Հովիտում կա XIX դարի Սբ. Աստվածածին եկեղեցի։ Գյուղից 2 կմ արևելք պահպանվել է Քարաբներ գյուղատեղին, համանուն մատուռը (X-XIII դարեր) և ջրաղացը (X-XIII դարեր)։


== Տես նաև ==
Հովիտի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Բակլան (գյուղ, Պոչեպսկի շրջան)

Բակլան (ռուս.՝ Баклань), գյուղ Ռուսաստանի Բրյանսկի մարզի Պոչեպսկի շրջանի կազմում։
Բնակչությունը 2012 թվականին գրանցված տվյալներով կազմում էր 964 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերման

Սերման, գյուղ Արևմտյան Հայաստանում, Վանի վիլայեթի Ջուլամերկի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կարավաշ

Կարավաշ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ուլյանովկա Վտորայա

Ուլյանովկա Վտորայա (ուկրաիներեն՝ Улянівка Друга), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Ուլյանովկա Վտորայա գյուղում բնակվում էր 123 մարդ։ Բնակավայրը զբաղեցնում է 0,525 կմ² տարածք։ Բնակչության խտությունը կազմում էր 234,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Որոշյալ դերանուն

Որոշյալ դերանուն, ցույց է տալիս առարկաների կամ անձերի հայտնի, որոշյալ ամբողջություն` միասնաբար կամ առանձին-առանձին վերցրած, առանց դրանք անվանելու, հարաբերակցվում է գոյականին, ածականին, թվականին և մակբային։

Օրինակ՝Բոլոր երեխաները ժամանակին վերադարձան՝ յուրաքանչյուրը ուռենու մեկական ճյուղը ձեռքներին։ Այստեղ բոլոր բառը ցույց է տալիս անձերի հայտնի, որոշյալ ամբողջություն` միասնաբար, յուրաքանչյուրը բառը՝ որոշյալ ամբողջություն` առանձին-առանձին վերցրած։
Որոշյալ դերանունները ըստ կիրառության բաժանվում են երկու խմբի՝ հատկանիշային և առարկայական։ Հատկանշային իմաստ են արտահայտում ամբողջ, ամեն, ամեն մի, բոլոր, յուրաքանչյուր, ողջ, համայն, ամենայն  դերանունները։ Սրանք նախադասության մեջ հիմնականում լինում են որոշիչ`

Օրինակ՝Ամբողջ գյուղը եկել էր նրան բարի ճանապարհ մաղթելու։ Առարկայական իմաստ են արտահայտում ամբողջը, ամենը, ամեն ինչ (ը), ամեն մեկը, ամեն ոք, ամենքը, բոլորը, յուրաքանչյուրը, յուրաքանչյուր ոք, ողջը  դերանունները։ Սրանք հոլովվում են՝ ենթարկվելով ի հոլովման՝

Օրինակ՝բոլորի, ամեն ինչից, յուրաքանչյուրով, և նախադասության մեջ կատարում են գոյականին հատուկ պաշտոններ. լինում են՝ ենթակա`

Օրինակ՝Բոլորն աշխատում էին որսալ նրա հայացքը։ ստորոգյալի մաս`

Օրինակ՝-Ուրեմն չկարողացար,- տխրեց Վռամշապուհը։ -Կարողացա,-ասաց վարդապետը,- սա ամբողջն է, լրիվ է։ լրացում`

Օրինակ՝Ոնց է ժպտում իմ հոգին Չարին, բարուն, ամենքին։
Առարկայական իմաստ արտահայտող ամեն մեկը, ամենքը  որոշյալ դերանունները ուղիղ ձևում հանդես է գալիս միայն որոշիչ հոդով։
Ամեն ինչ(ը), ամեն մեկը, ամեն մի, յուրաքանչյուր ոք, ամեն ոք  դերանունները հարադրական կազմություն ունեն։ Դրանց բաղադրիչները գրվում են անջատ։


== Որոշյալ դերանունների ընդհանուր նկարագիր ==
Ըստ իրենց ընդհանրական իմաստի դրսևորման տարբերությունների՝ որոշյալ դերանունները կարելի է բաժանել երեք խմբի՝

Դերանուններ, որոնք ցույց են տալիս առարկաների քանակային ամբողջությունը՝ չնշելով այդ ամբողջության մեջ մտնող առարկաներին առանձին-առանձին։ Դրանք են՝ ամենքը, բոլորը։
Դերանունները, որոնք ցույց են տալիս առարկաների կամ նրանց քանակի ամբողջությունը՝ շեշտելով ամբողջականության մեջ մտնող առարկաներին առանձին-առանձին։ Դրանք են՝ ամեն, ամեն ոք, ամեն ինչ, ամեն մեկը, յուրաքանչյուր, յուրաքանչյուր ոք։
Դերանուններ, որոնք ցույց են տալիս մի առանձին առարկայի ամբողջությունը։ Դրանք են՝ ողջ, ամբողջ, համայն, ամենայն։Գոյականաբար գործածվելիս հատկանշային և առարկայական խմբի դերանունները կարող են նաև գոյականին հատուկ պաշտոններ կատարել և հանդես գալ ենթակայի, հատկացուցչի, խնդրի, պարագայի շարահյուսական պաշտոններով։


== Տես նաև ==
Դերանուն
Անձնական դերանուն
Ցուցական դերանուն


== Ծանոթագրություններ ==
Ջեյմս Բոնդ (թռչնաբան)

Անվան այլ կիրառումների համար տե՛ս՝ Ջեյմս Բոնդ (այլ կիրառումներ)Ջեյմս Բոնդ (անգլ.՝ James Bond հունվարի 4, 1900(1900-01-04), Ֆիլադելֆիա, Փենսիլվանիա, ԱՄՆ - փետրվարի 14, 1989(1989-02-14), Ֆիլադելֆիա, Փենսիլվանիա, ԱՄՆ), ամերիկացի թռչնաբան։


== Գործունեություն ==
Ջեյմս Բոնդը ծնվել է Ֆիլադելֆիայում, աշխատել է նույն քաղաքի բնական գիտությունների ակադեմիայում և եղել է այնտեղի թռչունների հավաքածուի պահապանը։ Նա կարիբյան թռչունների գիտակ էր և 1936 թվականին լույս է տեսել նրա «Վեստ Ինդիայի թռչունները» (անգլ.՝ Birds of the West Indies) գրքի առաջին հրատարակությունը, որն այժմ հիմնարար աշխատություն է համարվում և հասանելի է հինգերորդ հրատարությամբ։ Մինչև 1998 թվականին hրատարակված «Վեստ Ինդիայի թռչունների ուղեցույց» գիրքը (անգլ.՝ A Guide to the Birds of the West Indies, Herbert Raffaele et al.), Բոնդի գիրքը համարվել է միակը, որտեղ նկարագրված է կարիբյան թռչնային ֆաունան։
Բոնդը ստացել է Ճամայկայի Musgrave ինստիտուտի (1952), ամերիկյան թռչնաբանների միության Brewster մրցանակները (1954) և բնական գիտությունների ակադեմիայի Leidy մեդալը (1975)։ Նա մահացել է Ֆիլադելֆիայի Chestnut Hill հոսպիտալում 89 տարեկանում քաղցկեղ հիվանդությունից։


== Բոնդը որպես կինոհերոս ==
Յան Ֆլեմինգը, ով Ճամայկայում ապրելու ժամանակ հետևում էր տեղական թռչուններին, ծանոթ էր Բոնդի գրքին, իր «Կազինո Ռոյալ» գրքի հերոսի համար ընտրել է Բոնդի անունը, քանի որ անունը նրան թվացել էր այնքան սովորական։ Ֆլեմինգը գրել է Բոնդի կնոջը «Ես նկատեցի, որ դա կարճ, ոչ ռոմանտիկ, անգլոսաքսոնական, և առաջին հերթին տղամարդու անունն այն էր, ինչ ինձ պետք էր, և ծնվեց երկրորդ Ջեյմս Բոնդը»։
Բոնդիանայի քսաներորդ՝ «Մահացիր, բայց ոչ հիմա» կինոնկարում, գաղտնի գործակալ Ջեյմս Բոնդը Կուբա է ժամանում, որպես թռչնաբան, իր մոտ ունենալով իսկական Ջեյմս Բոնդի գիրքը։
Յան Ֆլեմինգը և իսկական Ջեյմս Բոնդը ծանոթացել են 1964 թվականի փետրվարի 5-ին։ Թռչնաբանը այցելել է գրողի Ճամայկայում գտնվող Goldeneye կալվածքը։ Որպես նվեր Ֆլեմինգը նվիրել է Ջեյմ Բոնդի մասին իր վերջին վեպը հետևյալ ընծայագրով՝ «Իսկական Ջեյմս Բոնդին նրա ինքնությունը փախցնողից» (անգլ.՝ To the real James Bond from the thief of his identity)։


== Ծանոթագրություններ ==


== Գրականություն ==
Kenneth C. Parkes: In Memoriam: James Bond. The Auk, Ausgabe 106. S. 718. PDF Текст с фотографиями Archived 2012-05-23 at the Wayback Machine..


== Կենսագրական աղբյուրներ ==
Mary Wickham Bond: How 007 Got His Name. London, Collins. 62 S. 1966.
Կապիտալի շրջապտույտ

Կապիտալի շրջապտույտ. արդյունաբերական կապիտալի շրջապտույտն իրենից ներկայացնում է արտադրության և շրջանառության գործընթացների միասնություն, որի ընթացքում կապիտալը հաջորդաբար ընդունում է երեք ֆունկցիոնալ ձև՝ դրամական, արտադրողական, ապրանքային և անցնում երեք փուլ։
Կապիտալի շրջապտույտի առաջին փուլում դրամական կապիտալը (Փ) Փոխարկվում է արտադրողականի, գնվում են ապրանքներ (Ա), արտադրամիջոցներ (Ամ) և աշխատուժ (Աշ), այսինքն՝ ձեռք են բերվում արժեքի և հավելյալ արժեքի արտադրության միջոցները։ Նախկինում փողի ձևով գոյություն ունեցող կապիտալը ընդունում է արտադրողական կապիտալի ձև։
Երկրորդ փուլում (արտադրամիջոցների և աշխատուժի արտադրողական սպառում՝ ... Արտ...) կապիտալն արտադրողականից փոխարկվում է ապրանքայինի (Ա'), իսկ երրորդում՝ ապրանքայինից դրամականի (Փ')։ Երրորդ փուլում ձեռնարկատերը հանդես է գալիս որպես իր ձեռնարկությունում ստեղծված ապրանքների վաճառող։ 
Կապիտալի շրջապտույտը արտահայտվում է Ա՝ —Փ՝ բանաձևով։ Շրջապտույտի պարբերաբար կրկնությունը կապիտափ պտույտն է։ Կապիտալի շրջապտույտը նորմալ է ընթանում, եթե նրա փուլերն անարգել հաջորդափոխվում են։ Սակայն այդ անընդհատությունը մշտապես խախտվում է և ուղեկցվում ճգնաժամերով։
Քիշ (Արդահանի գավառ)

Քիշ, գյուղ Արևելյան Հայաստանում, Կարսի մարզի Արդահանի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Յանդելսբրուն

Յանդելսբրուն (գերմ.՝ Jandelsbrunn), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 3298 մարդ (2010 թվականի դեկտեմբերի 31-ի տվյալներով)։ Զբաղեցնում է 42,40 կմ² տարածք։ Պաշտոնական կոդը՝ 09 2 72 129:


== Ծանոթագրություններ ==


== Արտաքին հղումներ ==
Պաշտոնական կայք
Կառ

Կառ կամ օնոպորդիում, կաղջնակ, տափափուշ (լատ.՝ Onopordum), աստղածաղկազգիների (բարդածաղկավորներ) ընտանիքի երկամյա, հազվադեպ՝ բազմամյա խոտաբույսերի ցեղ։


== Տարածում ==
Դասի ներկայացուցիչները տարածված են Եվրոպայում, (հիմնականում Միջերկրածովյան տարածաշրջանում), Հյուսիսային Աֆրիկա, Կանարյան կղզիներ, Կովկասում, Արևմտյան և Կենտրոնական Ասիա։
Տարածված է գրեթե բոլոր մարզերում։ Աճում է ճամփեզրերին, բնակավայրերին մոտ, քարքարոտ լանջերին, հաճախ աղբոտում է ցանքերը։


== Անվանում ==
Ցեղի գիտական անվանումը գալիս է հին հունարեն՝ ὄνος - էշ և πορδή - հողմահան բառերից։


== Կենսաբանական նկարագիր ==
Ցողունի բարձրությունը մինչև 2 մ է։ Տերևները փշոտ են, երկարավուն, նըստադիր։ Ծաղկաբույլը խոշոր, մեկական կամ ճյուղերի ծայրերին խմբերով զամբյուղ է, հազվադեպ՝ նստած տերևածոցերում, ծաղիկները՝ բազմաթիվ, խողովակավոր։ Ծաղկում է հուլիս-սեպտեմբերին։ Պտուղը կողավոր, կնճռոտ սերմիկ է։


== Նշանակություն և կիրառություն ==
Պարունակում է ալկալոիդներ, պոլիացետիլենային միացություններ, ֆենոլկարբոնային թթուներ, ճարպեր, աղաղանյութեր և այլն։ Որոշ տեսակների արմատների եփուկն օգտագործվում է ռևմատիզմի, թոքերի, ստամոքսի, իսկ վերգետնյա մասերինը՝ լեղապարկի, միզուղիների, քսուկը՝ մաշկ, հիվանդությունների, հյութը՝ թարախային վերքերի բուժման ժամանակ։


== Տեսակներ ==
Հայտնի է մոտ 60, Հայաստանում՝ 4 տեսակ՝

Կառ փշոտ (Օ. acanthium),
Կառ հայկական (Օ. armenum),
Կառ մոխրագույն (Օ. cinareum)
Կառ տարափուշ (C. heteracanthium)։
		
		
		


== Պատկերասրահ ==


== Ծանոթագրություններ ==
Էլ Թոր (Եգիպտոս)

Էլ Թոր, Եգիպտոս (արաբ․՝ الطور‎‎ [etˈtˤuːɾ]), Եգիպտոսի Հանրապետության Հարավային Սինայի նահանգի վարչական կենտրոնը։ Բնակչությունը՝ 16 129 բնակիչ (2007)։ Գտնվում է Կարմիր ծովի Սուեզի ծոցի ափին՝ Սինայի թերակղզու հարավում, Շարմ Էլ Շեյխից մոտ 100 կմ հեռավորության վրա։ Ունի օդանավակայան ներքին չվերթներով, փոքր նավահանգիստ, հյուրանոց՝ Moses Bay :


== Անվանում ==
Էլ Թոր քաղաքի պատմությունը սկսվում է փարավոնների ժամանակներից։ Առաջին բնակիչները քաղաքը կոչեցին Ռայֆե  (անգլ.՝ Rutho, Raitho) կամ պտղատու երկիր, քանի որ տարածքը հարուստ էր խուրմայի արմավենիներով։ Աստվածաշնչում քաղաքը հիշատակում է Էլիմ անունով։
Քաղաքի ժամանակակից անվանումը գալիս է լեռան արաբերեն անունից, որի վրա, ըստ Աբրահամյան կրոնների, Մովսես մարգարեն ստացել է Ուխտի տախտակները։ Այս լեռը Ղուրանում կոչվում է Ջեբել Էլ Թուր (անգլ.՝ Gebel El Tur) կամ Տուր Սինա։


== Բնակչություն ==
2007 թվականին Էլ Թորի բնակչությունը կազմում էր 16,129 բնակիչ։ Նրանցից շատերը բեդվին ցեղերի ժառանգներն են՝ Սավալահա, Ալիկատ, Մազինա, Աուարամա, Օուլադ Սաիդ, Կարարաշա, ibիբալիա, Հուվիտատ։


== Բուժիչ ջրեր ==

Էլ Տոր քաղաքը նահանգի մյուս բոլոր քաղաքներից տարբերվում է նրանով, որ ունի արտեզյան աղբյուրներ, ներառյալ այսպես կոչված «Մովսեսի բաղնիքները»՝ հինգ աղբյուրներից ջուրը հոսում է քարե բաղնիք։ Ծծմբային ջրի ջերմաստիճանը մոտ 37 ° C է։ Օգտագործվում է ռևմատիզմի և մաշկի հիվանդությունների բուժման համար։


== Պատմություն ==
Էլ Տորը Հարավային Սինայի նահանգի ամենահին քաղաքն է։ Հարևան Էլ Վադի գյուղում հայտնաբերվել են փարավոնների ժամանակների պատմական հուշարձաններ։
Հռոմեական կայսր Դիոկղետիանոսի օրոք քոչվոր ցեղերի կողմից Ռայֆա անապատում սպանվեցին մոտ 43 քրիստոնյա ճգնավոր վանականներ։ 6-րդ դարում Բյուզանդիայի կայսր Հուստինիանոս I-ը կառուցեց Ռայֆա վանքը։ Մեր օրերում Ռայֆայի վանքը առաջարկվում է ընդգրկվել ՅՈՒՆԵՍԿՕ-ի համաշխարհային ժառանգության օբյեկտների ցանկում։

Մամլուքների օրոք Տոր նավահանգիստը Կարմիր ծովում Եգիպտոսի հիմնական նավահանգիստն էր, մինչդեռ Սուեզը միայն ռազմական նավահանգիստ էր։ Միայն Օսմանյան տիրապետության օրոք Սուեզը Տորից խլեց իր նշանակությունը որպես առևտրային նավահանգիստ։ Ժամանակին Եգիպտոսում Տոր քաղաքը  թարմ և աղած ձկների մատակարարման հիմնական աղբյուրն էր, սակայն ժամանակի ընթացքում այն ​​կորցրեց իր նշանակությունը:1560 թվականին քաղաք այցելեց Վասիլի Պոզնյակովի ռուսական դեսպանատունը, որը Իվան IV-ը ուղարկել էր Սինայի վանք։ Ճամփորդության նկարագրության մեջ դեսպանները զեկուցել են.

։
Քաղաքով անցնում էր Մեքքա և հակառակ ուղղությանբ մահմեդական ուխտագնացների պատմական ուղին։
19-րդ դարի վերջին Օսմանյան կայսրության կառավարությունը բժշկական կարանտինային կենտրոններ ստեղծեց ափի մի քանի բնակավայրերում, այդ թվում՝ Էլ Թորում, վարակների տարածումը կանխելու համար։


== Կլիմա ==
Էլ Թորի կլիման դասակարգվում է Կյոպպեն-Գայգերի համակարգով որպես տաք անապատային (BWh): 


== Ծանոթագրություններ ==


== Արտաքին հղումներ ==
Эт-Тур
Карта Эт-Тура на Wikimapia
Эт-Тур в Egypt Today Archived 2006-08-31 at the Wayback Machine. {{Wayback|url=http://www.egypttoday.com/article.aspx(չաշխատող հղում)?
Սերգեյ Մովսեսյան (այլ կիրառումներ)

Սերգեյ Մովսեսյան կարող է վերաբերել.

Սերգեյ Մովսեսյան, հայ հելմինթոլոգ։
Սերգեյ Մովսեսյան, հայ քաղաքական գործիչ, ՀՀ ԱԺ 7-րդ գումարման պատգամավոր («Իմ քայլը» դաշինք)։
Գարնանթարամ գեղեցիկ

Գարնանթարամ գեղեցիկ (լատ.՝ Erigeron speciosus), աստղածաղկազգիների ընտանիքին պատկանող բազմամյա ծաղկաբույս։ Շատ նման է ալպիական բազմամյա աստղածաղիկին։ Վայրի վիճակում տարածված է Հյուսիսային Ամերիկայում (Կալիֆոռնիա)։ Այն հայտնաբերվել է Կանադայի և Միացյալ Նահանգների արևմուտքում, Ալբերտայի և Բրիտանական Կոլումբիայի հարավում, մինչև Արիզոնա և Նյու Մեքսիկո ընկած տարածքում, իսկ որոշ մեկուսացված պոպուլյացիաներ՝ Ստորին Կալիֆոռնիայում և Մեքսիկայում։


== Նկարագրություն ==
Ծաղիկները մանր են, մեծ մասամբ` մանուշակագույն, դեղին միջնամասով, հավաքված բազմածաղիկ ծաղկաբույլերում։ Բույսի բարձրությունը հասնում է 40-70 սմ-ի։ Տերևները երկարավուն են, ցողունը՝ խորդուբորդ։ Գերադասում է արևոտ, լուսավոր վայրերը, չափավոր խոնավ սևահողերը։ Բավականին ջերմասեր է։ Բազմանում է թփի բաժանմամբ և սերմերով։ Սերմերը սովորաբար ցանում են ջերմատանը մարտի առաջին կեսին։ Սածիլները կարելի է դաշտ տեղափոխել մայիսի վերջերին։
Դեկորատիվ առանձնահատկությունների հետ միասին աչքի է ընկնում նաև մեծ դիմացկունությամբ։ Կարելի է օգտագործել ծաղկային գրեթե բոլոր ձևավորումներում՝ միքսբորդերներում, եզրաշերտերում, պարտերային ձևավորումներում, խմբերով՝ գազոնի ֆոնի վրա։ Խոշորածաղիկ սորտերը կարելի է օգտագործել նաև որպես կտրած ծաղիկ։ Հայաստանի հանրապետությունում մշակվում է 1950 թվականներից սկսած։


== Ծանոթագրություններ ==
Սամոյլովո (Մատվեևո-Կուրգանսկի շրջան)

Անվան այլ կիրառումների համար տե՛ս՝ Սամոյլովո (այլ կիրառումներ)Սամոյլովո (ռուս.՝ Самойлово), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մատվեևո-Կուրգանսկի գյուղական համայնքի կազմի մեջ։
Պիիբե

Պիիբե (էստ․՝ Piibe), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վելիկիե Վիլմի

Վելիկիե Վիլմի (ուկրաիներեն՝ Великі Вільми), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Վելիկիե Վիլմի գյուղում բնակվում էր 591 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաղաքացիական դատավարության օրենսգիրք ՀԽՍՀ

Քաղաքացիական դատավարության օրենսգիրք ՀԽՍՀ, քաղաքացիական դատավարության օրենսդրական նորմերի հանրապետական համակարգված ժողովածու։ ՀԽՍՀ Քաղաքացիական դատավարության օրենսգիրքն ընդունվել է 1964 թվականի հունիսի 4-ին (հետագա լրացումներով)։ Նրանում վերարտադրվում են ԽՍՀ Միության և միութենական հանրապետությունների քաղաքացիական դատավարության հիմունքների համակարգն ու նորմերը, սակայն հանրապետության իրավասությունների շրջանակներում զարգացվում և լրացվում են հիմունքների դրույթները։ ՀԽՍՀ Քաղաքացիական դատավարության օրենսգիրքն ամփոփում է 6 հատված (432 հոդված)։
Սվիստովիչի

Սվիստովիչի (ռուս.՝ Свистовичи), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շմիդտովկա (այլ կիրառումներ)

Շմիդտովկա, կարող է վերաբերել՝

Շմիդտովկա - գյուղ Ուկրաինայի Նիկոլաևի մարզի Բերեզանկայի շրջանում
Շմիդտովկա - գյուղ Ռուսաստանի Պրիմորիեի երկրամասի Նադեժդինսկի շրջանի կազմում
(9942) 1989 TM1

(9942) 1989 TM1, աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 8-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 2,596878 ա. մ., առավելագույնը մոտենում է 2,1673 ա. մ. հեռավորության վրա և հեռանում 3,0264 ա. մ.։ Արեգակի շուրջ մեկ ամբողջական պտույտ է կատարում 1528,54 երկրային օրվա ընթացքում, իր ուղեծրով շարժվելով միջինում 0,23552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9942) 1989 TM1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կախման կետեր

Կախման կետեր, հայերենի կետադրական բացահայտության նշաններից մեկն է, բաղկացած երեք կետից՝ ... ։
Կախման կետերը գործածվում են այնպիսի նախադասության մեջ, որը լրիվ չի արտահայտում խոսողի ասելիքը, և նա ուզում է հատկապես նշել չդրսևորված հույզ, զգացմունք։ Կախման կետեր կարող են դրվել նախադասության վերջում, մեջտեղում, սկզբում՝ պայմանավորված նրանով, թե չարտահայտված հույզը նախադասության հատկապես որ մասի հետ է կապվում։
Օրինակ.


== Գրականություն ==
Սերգեյ Աբրահամյան, «Հայերենի կետադրություն», ուսումնական ձեռնարկ, 2002 թ.
Բալըղ

Բալըղ, լեռ Թուրքիայում, Հայկական Պար լեռնաշղթայում։ Գայլատու լճից դեպի հարավ-արևելք։


== Ծանոթագրություններ ==
(1275) Կիմբրիա

(1275) Կիմբրիա (անգլ.՝ Cimbria), աստերոիդ աստերոիդների հիմնական գոտում։ Հայտնաբերվել է 1932 թվականի նոյեմբերի 30-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,678517 ա. մ., առավելագույնը մոտենում է 2,2243 ա. մ. հեռավորության վրա և հեռանում 3,1327 ա. մ.։ Արեգակի շուրջ մեկ ամբողջական պտույտ է կատարում 1601,18 երկրային օրվա ընթացքում, իր ուղեծրով շարժվելով միջինում 0,224834 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,88° անկյուն։
Կիմբրիա աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1275) Կիմբրիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆելիքս Գուատարի

Ֆելիքս Գուատարի (ապրիլի 30, 1930(1930-04-30), Villeneuve-les-Sablons, Ուազ, Ֆրանսիա - օգոստոսի 29, 1992(1992-08-29)[…], Փարիզ), ֆրանսիացի հոգեբան, հոգեվերլուծաբան և նշանագետ։ Նա հանդիսանում է շիզոանալիզի և էկոսոֆիայի հիմնադիրներից մեկը, և առավել հայտնի է ֆրանսիացի փիլիսոփա Ժիլ Դելյոզի հետ ունեցած իր համագործակցության համար։ Դելյոզի հետ համատեղ նա հեղինակել է իր ամենահեղինակավոր աշխատությունը՝ «Կապիտալիզմ և շիզոֆրենիա», որի երկու հատորներն են կազմում «Հակա-Էդիպուս» և «Հազարավոր բարձրավանդակներ» գրքրեը։ Չնայած այն փաստին որ Գուատարին աշխատում էր Լա Բորդի հոգեբուժարանում, նա կրթություն չուներ, և իր հիմնական գիտելիքները ձեռք էր բերել այն շրջանում, երբ աշակերտում էր ֆրանսիացի հոգեվերլուծաբան Ժակ Լականի մոտ։
Լա Բորդի հոգեբուժարանի նորարարություններից մեկը այն էր, որ հակառակ Ֆրոյդի կատարած անհատական հոգեվերլուծական աշխատանքներին, Լա Բորդի հոգեվերլուծողները միանգամից աշխատում էին տարբեր հիավանդների հետ և այսպիսով դիտարկում թե ինչպիսի փոխհարաբերությունների մեջ էին իրենք հիվանդները։
1968 թվականին Գուատարին առաջին անգամ հանդիպում է Դելյոզին և միասին նրանք սկսեցին աշխատել է «Հակա-Էդիպուսը» աշխատության վրա, որը Միշել Ֆուկոն մեկնաբանել է. «Ծանոթություն հակաֆաշիստական կյանքին»։
Գուատարին երբեք իրեն չի սահմանափակել միայն մի առարկայի ուսումնասիրությամբ և նա բազմիցս անդրադարձել է փիլիսոփայության, ճարտարապետության և լեզվաբանության բնագավառներին։
Գուատարին մահացել է 1992 թվականի ապրիլի 29-ին սրտի կաթվածից։


== Աշխատություններ ==
«Մոլեկուլյար հեղափոխություն. Հոգեբուժարան և քաղաքականություն» (1984)
«Քաոսոֆիա» (1995)


=== Դելյոզի հետ գրված աշխատությունները ===
«Հակա-Էդիպուս» (1972)
«Կաֆկա» (1975)
«Հազարավոր բարձրավանդակներ» (1980)
«Ի՞նչ է փիլիսոփայությունը» (1991)


== Ծանոթագրություններ ==
Գետաբակ (հանքավայր)

Գետաբակ, հանքավայր Ադրբեջանի Գետաբեկի շրջանի համանուն քաղաքի հարևանությամբ։ Պարունակում է հիմնականում պղնձի պաշարներ, որոնք շատ հին ժամանակներից մինչև այժմ արդյունահանվում են։ Փոքր քանակությամբ ոսկի և արծաթ կա նաև հանքավայրում։


== Ծանոթագրություններ ==
Կորեայի ժողովրդագրության ազգային թանգարան

Կորեայի ժողովրդագրության ազգային թանգարան (հանգըլ՝ 국립민속박물관, հանջա՝ 國立民俗博物館), Հարավային Կորեայի ազգային թանգարանը, Սեուլի Ջոնգնոգու շրջանի Կյոնգբոկկունգ պալատում գտնվող երկու թանգարաններից մեկը։ Թանգարանի էքսպոզիցիան նվիրված է կորեական ժողովրդի կենցաղին՝ հնագույն ժամանակներից մինչև Չոսոնի ժամանակաշրջան։ Աշխարհի ամենաայցելվող գեղարվեստի թանգարանների քսանյակում է։


== Ստեղծման պատմություն ==
Ստեղծվել է 1945 թվականի սեպտեմբերի 8-ին՝ ԱՄՆ կառավարության մասնակցությամբ․ բացվել է 1946 թվականի ապրիլի 25-ին «Մարդաբանության ազգային թանգարան» անվամբ։ Մինչ 1975 թվականը միատեղված է եղել Կորեայի ազգային թանգարանի հետ։
1975 թվականի ապրիլի 11-ին բացվել է Կյոնգբոկկունգ պալատի տարածքում նախկինում գործող Ժամանակակից արվեստի թանգարանի վայրում՝ «Կորեայի ազգային ժողովրդագրության թանգարան» անվամբ։ 1993 թվականի փետրվարի 17-ին տեղափոխվել է Ազգային թանգարանի նախկին շենք։


== Էքսպոզիցիա և այցելություն ==
Թանգարանի էքսպոզիցիան ներկայացված է երեք հիմնական ուղղություններով՝ Կորեական ժողովրդի պատմություն, Կորեական կենցաղ և Չոսոնի ժամանակաշրջանի կորեացիների կյանքի ցիկլ։ Բացի այդ, էքսպոզիցիայի մեծ մասը ցուցադրված է բաց երկնքի տակ, պալատի տարածքում։
Թանգարանը տեղակայված է Սեուլի հյուսիսային Ջոնգնոգու շրջանում։ Թանգարանի մուտքն անվճար է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
http://www.nfm.go.kr Կորեայի ժողովրդագրության ազգային թանգարան. պաշտոնական կայք  (անգլ.) (գերմ.) (իսպ.) (ֆր.) (կոր.) (ճապոներեն) (չին.)
Փորտեր շրջան (Ինդիանա)

Փորտեր շրջան (անգլ.՝ Porter County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.083 կմ² է, բնակչությունը՝ 146.798 մարդ (2010 թ. տվյալներով)։ Շրջկենտրոնն է Վալպարայսո բնակավայրը։ Կազմավորվել է 1835 թ.։
Ծաղկավանք

Ծաղկավանք, գյուղ Արցախի Հանրապետության Հադրութի շրջանում։ Մտնում էր Պլեթանց համայնքի կազմի մեջ։
Գյուղի տարածքում գտնվում է «Շենին» աղբյուրը։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով Ծաղկավանք գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
2015 թվականի դրությամբ Ծաղկավանք գյուղում բնակվում է 4 մարդ, կա 2 տնտեսություն։
Բնակավայրի ազգաբնակչության փոփոխությունը.


== Ծանոթագրություններ ==


== Արտաքին հղումներ ==
World Gazetteer(չաշխատող հղում)  - World-Gazetteer.com(անգլ.)
Population of Nagorno-Karabakh Republic (2005)(հայ.)(անգլ.)(ռուս.)
Սզարվասկենդ

Սզարվասկենդ, գյուղ Հունգարիայի Հանրապետության Վաս երկրամասում։ Ըստ 2004 թվականի մարդահամարի՝ գյուղի բնակչությունը կազմում է 239 մարդ, իսկ բնակչության միջին խտությունը 23.11 մարդ/կմ²։


== Արտաքին հղումներ ==
Փողոցների քարտեզ
Էրոն Ռեմզդեյլ

Էրոն Ռեմզդեյլ (անգլ.՝ Aaron Ramsdale, մայիսի 14, 1998(1998-05-14), Սթոք-օն-Թրենտ, Սթոք-օն-Թրենթ, Սթեֆորդշիր, Արևմտյան Միդլենդս, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բորնմութի կազմում։ Խաղում է դարպասապահի դիրքում։


== Ակումբային կարիերա ==


=== Վաղ կարիերա ===
Ֆուտբոլիստի կարիերան Ռեմզդեյլը սկսել է Բոլթոն Ուոնդերերսում։ 2013 թվականին նա դուրս մնաց Բոլթոնի ակադեմիայից, քանի որ համարվեց "շատ փոքր" և "վատ էր հարվածում գնդակը"։ Դրանից հետո Ռեմզդեյլը միացավ Շեֆիլդ Յունայթեդի երիտասարդական թիմին։ 2014 թվականի մայիսին անգլիացին կրթաթոշակ ստացավ ակումբի կողմից։ Իր առաջին պրոֆեսիոնալ պայմանագիրը կնքեց 2016 թվականի մայիսի 6-ին։ Իր պրոֆեսիոնալ դեբյուտը նշեց նոյեմբերի 6-ին՝ թիմի մեկնարկային կազմում խաղադաշտ դուրս գալով Անգլիայի գավաթի Լեյտոն Օրիենտի դեմ խաղում։ Շեֆիլդ Յունայթեդի առաջին թիմի կազմում Ռեմզդեյլը անցկացրեց 2 հանդիպում՝ բաց թողելով 3 գնդակ։


=== Բորնմութ ===
2017 թվականի հունվարի 31-ին Ռեմզդեյլը 4.5 տարվա պայմանագիր կնքեց Բորնմութի հետ։ 2018 թվականի հունվարի 5-ին նա մինչև մրցաշրջանի ավարտը վարձավճարով միացավ Անգլիայի չորրորդ դիվիզիոնում հանդես եկող Չեստերֆիլդին։ Իր դեբյուտը ակումբի կազմում նշեց հունվարի 6-ին՝ Ակրինգտոն Սթենլիի դեմ խաղում՝ այս խաղում դառնալով ինքնագոլի հեղինակ։ Չեստերֆիլդի կազմում Ռեմզդեյլը անցկացրեց 19 հանդիպում՝ բաց թողելով 33 գնդակ։ 2019 թվականի հունվարի 4-ին անգլիացին վարձավճարով տեղափոխվեց Ուիմբլդոն։ Իր դեբյուտը նշեց հունվարի 5-ին՝ Անգլիայի գավաթի Ֆլիտվուդ Թաունի դեմ խաղում։ Առաջին հանդիպումը Լիգա Մեկում անցկացրեց հունվարի 12-ին՝ Քովենթրի Սիթիի դեմ խաղում։ Ուիմբլդոնի կազմում Ռեմզդեյլը անցկացրեց 23 հանդիպում՝ 7 խաղում պահելով իր դարպասը անառիկ և ճանաչվելով ակումբի տարվա լավագույն երիտասարդ ֆուտբոլիստ։
2019-20 մրցաշրջանում Ռեմզդեյլը վերադարձավ Բորնմութ՝ դառնալով թիմի հիմնական դարպասապահը։ Իր դեբյուտը Պրեմիեր Լիգայում նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Շեֆիլդ Յունայթեդի դեմ խաղում։ Հոկտեմբերի 21-ին Ռեմզդեյլը երկարաձգեց իր պայմանագիրը Բորնմութի հետ։


== Միջազգային կարիերա ==
Ռեմզդեյլը ներկայացրել է Անգլիան տարբեր տարիքային երիտասարդական հավաքականներում։ 2017 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում, իսկ Անգլիան հաղթեց մրցաշարը՝ եզրափակչում 2-1 հաշվով պարտության մատնելով Պորտուգալիային։ 2018 թվականին Ռեմզդեյլը Անգլիայի Մ21 հավաքականի հետ հաղթեց Տուլոնի առաջնությունը։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 17-ի դրությամբ


== Նվաճումներ ==


=== Միջազգային ===
Անգլիա Մ19

ՈՒԵՖԱ Եվրոպայի Մ19 առաջնություն. 2017Անգլիա Մ21

Տուլոնի առաջնություն. 2018


== Ծանոթագրություններ ==


== Արտաքին հղումներ ==
Ռեմզդեյլի պաշտոնական Տվիտերի էջը
Ռեմզդեյլի պաշտոնական Ինստագրամի էջը
Ռեմզդեյլը transfermarkt-ում
Ռեմզդեյլը soccerbase.com-ում
Ռեմզդեյլը WhoScored.com կայքում
Ռեմզդեյլը Բորնմութի պաշտոնական կայքում
Ռեմզդեյլը Պրեմիեր Լիգայի պաշտոնական կայքում
Ռեմզդեյլը ՈՒԵՖԱ-ի պաշտոնական կայքում
Մերի Հարրիսոն

Մերի Հարրիսոն Մակեյ (անգլ.՝ Mary Harrison McKee, ապրիլի 3, 1858(1858-04-03), Ինդիանապոլիս, ԱՄՆ - հոկտեմբերի 28, 1930(1930-10-28), Ինդիանապոլիս, ԱՄՆ), Նախագահ Բենջամին Հարիսոնի և նրա կնոջ՝ Քերոլայն Հարիսոնի դուստրը։ Առաջին տիկնոջ պարտականությունները կատարել է մոր ծանր հիվանդությունից և մահվանից հետո ։


== Կենսագրություն ==
Ծնվել է Ինդիանայի նահանգի Ինդիանապոլիս քաղաքում։ 1884 թվականի նոյեմբերին ամուսնացել է Ջեյմս Ռոբերտ Մակեյի հետ, «General Electric»-ի հիմնադիրներից մեկը։ Զույգը ունեցել էերկու երեխա ՝ Բենջամին Հարիսոն Մակեյը և Մերի Լոջջ Մակեյը։
1892 թվականի հոկտեմբերին մոր մահից և հորը վերընտրվելուց հետո նա եղել է որպես Սպիտակ տան տիրուհի։ Մերին փորձել է վերադառնալ Ինդիապոլիս՝ իր հոր մահից առաջ նրա հայրիկի կողքին լինելու համար, բայց նա կարողացել է ժամանել միայն նրա մահվանից մի քանի ժամ անց։
Մերի Հարիսոնը մահացել է 1930 թվականի հոկտեմբերի 28-ին Ինդիապոլիսում՝ 72 տարեկան հասակում։ Թաղված է Քրաուն-Հիլ գերեզմանոցում Ինդիանապոլիսում, Ինդիանա։ Մերին վերջին առաջին տիկինն էր, ով նախագահի կինը չէր։


== Ծանոթագրություններ ==


== Արտաքին հղումներ ==
Բնօրինակ տեքստը Սպիտակ տան կենսագրության մեջ
Յուրի Ջորկաեֆ

Յուրի Ջորկաեֆ (ֆր.՝ Youri Djorkaeff, մարտի 9, 1968(1968-03-09), Լիոն), ֆրանսիացի ֆուտբոլիստ, հարձակողական ոճի կիսապաշտպան։ Կալմիկի և հայուհու զավակ է։ Հանդես է եկել «Ստրասբուր», «Մոնակո», «Պարի Սեն Ժերմեն», «Ինտերնացիոնալ», «Կայզերսլաուտերն», «Բոլթոն», «Բլեքբեռն» թիմերում։ Ֆրանսիայի հավաքականում անցկացրել է 67 խաղ, խփել 26 գոլ։ 1998 թվականի աշխարհի և 2000 թվականի Եվրոպայի չեմպիոն, 1996 Եվրոպայի գավաթակիրների և 1998 ՈՒԵՖԱ-ի գավաթակիր։


== Կենսագրություն ==
Յուրի Ջորկաեֆը ծնվել է 1968 թվականի մարտի 9-ին Ֆրանսիայի Լիոն քաղաքում։ Յուրիի հայրը՝ լեհուհու և կալմիկի (որը արտագաղթել էր Ֆրանսիա Հոկտեմբերյան հեղափոխությունից հետո) որդի է, նախկինում հայտնի ֆուտբոլիստ էր՝ Ժան Ջորկաեֆը, մայրը՝ հայուհի Մարի Օհանյանն է։
Յուրին մեծացել և դաստիարակվել է հայկական սփյուռքում։ Ավելի ուշ նա նշում էր, որ կապված է հայկական մշակույթին և պատմությանը։ Մասնավորապես, թեև նրա կինն իսպանուհի է, նրանք պսակադրվել են հայկական եկեղեցում։


== Ֆուտբոլային կարիերա ==
Յուրի Ջորկաեֆը սկսել է ֆուտբոլ խաղալ դպրոցում՝ Վիլերբան ակումբում, իսկ պրոֆեսիոնալ կարիերան սկսել է 1984 թվականին Գրենոբլ ակումբում, այնուհետև հանդես է եկել Ստասբուր, Մոնակո, Պարի Սեն֊Ժերմեն, Ինտեր Միլան, Կայզերսլաուտերն, Բոլթոն Ուոնդերերս, Բլեքբեռն Ռովերս, ՄետրոՍտարզ (Ռեդ Բուլ Նյու Յորք) ֆուտբոլային ակումբներում։
Ինտերում հանդես գալու առաջին իսկ օրից երկրպագուները ֆուտբոլիստին «փայլուն» (թանկարժեք) անվանեցին, իսկ իտալացի հայտնի մարզիչ Չեզարե Մալդինին նրա մասին ասաց հետևյալը.

Ջորկաեֆն առաջին անգամ հանդես է եկել Ֆրանսիայի ֆուտբոլի ազգային հավաքականում 1993 թվականի հոկտեմբերի 13-ին՝ Իսրայելի դեմ հանդիպմանը (2։3)։ 1998 (7 խաղ, 1 գոլ), 2002 (3 խաղ) թվականների աշխարհի առաջնությունների, 1996 (5 խաղ, 1 գոլ), 2000 (5 խաղ, 2 գոլ) թվականների Եվրոպայի առաջնությունների, Կոնֆեդերացիայի 2001 թվականի գավաթի (5 խաղ, 1 գոլ) մասնակից։ Հավաքականում ավարտել է կարիերան 2002 թվականի աշխարհի առաջնությունից հետո։ Ընդհանուր առմամբ հավաքականում անցկացրել է 82 հանդիպում, խփել 28 գոլ։
1997 թվականին Ռուսական ֆուտբոլի 100-ամյակին նվիրված խաղում խաղացել է ՖԻՖԱ-ի հավաքականում՝ ընդդեմ Ռուսաստանի հավաքականի։ Խփել է 1 գնդակ։
Կարիերան ավարտել է 2006 թվականի հոկտեմբերի 29-ին վնասվածքից հետո։ Ֆրանսերեն սինգլ է ձայնագրել՝ Vivre dans ta lumière («Ապրել քո աշխարհում»)։
1998 թվականին ստացել է Պատվո լեգիոնի ասպետ շքանշան։ Հայաստանի Հանրապետության պատվավոր քաղաքացի։
2010 թվականի հուլիսին Ջորկաեֆը France Football-ին տված հարցազրույցում հայտարարել է, որ դեմ չէ մի օր գլխավորել Հայաստանի ֆուտբոլի ազգային հավաքականը։


== Ծանոթագրություններ ==


== Արտաքին հղումներ ==
Матчи за сборную на сайте RSSSF (անգլ.)
Клубная статистика
Ստարոեժովո

Ստարոեժովո (ռուս.՝ Староежово, բաշկիրերեն՝ Иҫке Ежов), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 99 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշոցքի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Աշոցք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (19 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գեղարոտ (լեռնագագաթ)

Անվան այլ կիրառումների համար տե՛ս՝ Գեղարոտ (այլ կիրառումներ)Գեղարոտ, լեռնագագաթ Հայաստանի Արագածոտնի մարզում, Արագածի լեռնազանգվածում, նրա հարավարևելյան լանջին։


== Ծանոթագրություններ ==
2019 թ. NBA դրաֆթ

2019 թ. NBA-ի դրաֆթը տեղի է ունեցել 2019 թվականի հունիսի 20-ին՝ Նյու Յորքի Բրուքլին թաղամասի «Բարքլեյս սենթր» մարզապալատում։ Միացյալ Նահանգների տարածքում ցուցադրվել է «ESPN» կաբելային հեռուստաալիքով։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։
Սույն դրաֆթում առաջին անգամ կիրառվեց այսպես կոչված վիճակահանության կշռված համակարգը, ըստ որի նախորդ մրցաշրջանում վատագույն արդյունք գրանցած երեք ակումբներին բաժին էր ընկնում դրաֆթում առաջին համարը հաղթելու 14% հավանականություն։ Այդ ակումբներն էին «Նյու Յորք Նիքսը», «Կլիվլենդ Կավալիերսը» և «Ֆինիքս Սանսը»։ Վիճակահանությունը տեղի էր ունեցել նույն թվականի մայիսի 14-ին։ Չնայած դրան, Առաջին ընտրության իրավունքը բաժին հասավ «Նյու Օռլեանս Պելիկանս» ակումբին (6%) :


== Դրաֆթ ==


=== Պատկերասրահ ===

		
		
		
		
		


=== Պայմանանշաններ ===
Դրաֆթի հերթականությունը վերցված է NBA.com պաշտոնական կայքից


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Միխունկի

Միխունկի (ուկրաիներեն՝ Михунки), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Միխունկի գյուղում բնակվում էր 65 մարդ։ Բնակավայրը զբաղեցնում է 0,455 կմ² տարածք։ Բնակչության խտությունը կազմում էր 142,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հակապոչ

Հակապոչ, աստղագիտության եզր, որն օգտագործվում է գիսաստղի երեք տեսակի պոչերից մեկի բնութագրման համար։ Այն առաջանում է սովորական իոնային պոչին և փոշու պոչին երկրաչափորեն հակառակ ուղղության վրա, և կարծես թե ուղղվում է դեպի Արեգակը։ Հակապոչը կազմված է փոշու մեծ չափերով մասնիկներից, որոնք իրենց զանգվածի և չափի պատճառով ավելի քիչ են ենթարկվում արեգակնային քամու ազդեցությանը, և որպես կանոն մնում են գիսաստղի ուղեծրի հարթության մեջ, ի վերջո ընդունելով սկավառակի ձև։ Փոշու մասնիկների փոքր քանակի պատճառով այս սկավառակը տեսնել սովորական պայմաններում գործնականում հնարավոր չէ։ Այն հնարավոր է գրանցել միայն կողքից, երբ այն բավարար պայծառ է դիտարկման համար։ Դա դառնում է հնարավոր այն կարճ ժամանակի պահին, երբ Երկիրը հատում է գիսաստղի ուղեծրի հարթությունը։ Փաստորեն այս սկավառակը երևում է կարճ պոչի տեսքով, որն ուղղված է դեպի Արեգակը։
Քանի որ փոշու մասնիկները ունեն սկավառակի տեսք, բնական է, որ հակապոչը գոյություն ունի նաև գիսաստղի հետևում և կողքերից. Սակայն այն չի դիտարկվում կողքից միջուկի պատճառով, իսկ ետևում այն կորում է ավելի պայծառ փոշու կամ գազի պոչի մեջ։
Անցնող գիսաստղերի մեծամասնությունը չափազանց փոքր են, որպեսզի նրանց հակապոչը դիտարկելի լինի, սակայն վերջին շրջանում դիտարկվել են նաև բավականին մեծ գիսաստղեր, օրինակ՝ C/1956 R1 (Արեն - Ռոլանդի) 1957 թվականին և C/1995 O1 (Հեյլ - Բոպպի) 1997 թվականին։


== Ծանոթագրություններ ==

Image of Comet Arend-Roland with prominent antitail Archived 2011-07-26 at the Wayback Machine.


== Արտաքին հղումներ ==
Emily Lakdawalla (2009-02-23)։ «Got binoculars? Spot a comet near Saturn tonight» 
Online Encyclopedia of Science - Antitail
Մզրառաշ

Մզրառաշ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Փենջաբի

Փենջաբի կամ արևելյան փենջաբի (pañjābī, ա.-փենջ.` ਪੰਜਾਬੀ, ա.-փենջ.՝ پنجابی), փանջաբցիների և ջաթերի լեզուն։ Վերաբերում է հնդեվրոպական լեզվաընտանիքի հնդարիական լեզուների թվին։ Այն Հնդկաստանի պաշտոնական լեզուներից մեկն է։


== Կրողների թիվ և տարածում ==
Տարածված է Պակիստանի արևելյան մասում, ինչպես նաև Հնդկաստանի հյուսիսարևմտյան և այլ շրջաններում (գլխավորապես Փենջաբի նահանգում, ինչպես նաև հարևան Հարյանա և Հիմաչալ-Պրադեշ նահանգներում)։ Հնդկաստանում ապրում են մոտավորապես 28-29 միլիոն լեզվակիրներ։ Փենջապալեզու խոշորագույն քաղաքներն են Ամրիթսարը, Չանդիգարհը, Ջալանդհարը, Պատիալան։
Պակիստանում համաձայն 2008 թվականի մարդահամարի տվյալների փենջաբիով խոսում են ավելի քան 76 միլիոն մարդ։ Մասնավորապես փենջաբիով խոսում են Լահորի բնակիչները 86 %-ը և Իսլամաբադի բնակիչների 71 %-ը։
Բացի այդ, փենջաբալեզու գաղթյալներ ապրում են Հնդկաստանի և Պակիստանի սահմանին։
Փենջաբիով խոսողների ընդհանուր թվի գնահատումը տատանվում է, քանի որ որոշ ուսումնասիրողներ դրանում ներառում են նաև ինքնուրույն ճանաչված սիրայկի, դոգրի և պոտհոհարի (Պատիալայի փենջաբական համալսարան)։


=== Երկրների ցանկն ըստ փենջաբակիրների թվի ===


== Կարգավիճակ ==
Փենջաբին Փենջաբ նահանգի պաշտոնական լեզուն է։


== Ծանոթագրություններ ==
Օձի պորտ

Օձի պորտ, բնապատմական բնության հուշարձան Հայաստանի Հանրապետությունում։ Բնության հուշարձանը գտնվում է Լոռու մարզում՝ Արդվի գյուղական համայնքի արևելյան մասում, Հովնան Օձունեցու կաթողիկոսի մատուռից 120 մ հյուսիս-արևմուտք։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Զազա Ռուսաձե

Զազա Ռուսաձե (վրաց.՝  ზაზა რუსაძე, մայիսի 24, 1977(1977-05-24), Թբիլիսի, Վրացական ԽՍՀ, ԽՍՀՄ), վրացի ռեժիսոր, պրոդյուսեր։


== Կենսագրություն ==
Զազա Ռուսաձեն ծնվել է 1977 թվականին, Թբիլիսիում։ 1989-1994 թվականներին Ռուսաձեն աշխատել է Վրաստանի ազգային հեռուստաալիքում որպես հաղորդավար։ 1996 թվականին սովորել է Գերմանիայի Ռոտսդամ քաղաքի ֆիլմերի և հեռուստատեսության քոլեջում։ Ուսմանը զուգահեռ աշխատել է Deutsche Welle լուրերի բաժնում որպես մի շարք կինոփառատոների թարգմանիչ՝ (տիրապետում է վրացերենի, գերմաներենի, ռուսերենի և անգլերենի)։ 2003 թվականին ավարտել է Hochschule für Film und Fernsehen-ը և ներկայացել է «Բանդիտները» վավերագրական ֆիլմով։ 2007 թվականին Թբիլիսիում հիմնել է «Զազարֆիլ» կինոընկերությունը։ Եղել է ռեժիսորներ Օթար Իոսելիանիի, Դիթո Ցինցաձեի, Ինեկե Սմիթսի ասիստենտը։ «Վերմակիս ծալքը» նրա առաջին լիամետրաժ ռեժիսորական աշխատանքն է։


== Ֆիլմեր ==
Օսկար կամ համարակալած նկարչություն (1997 թ., կարճամետրաժ, վավերագրական)
Շատ հեռու և էլ ավելի հեռու (1999 թ., կարճամետրաժ)
Ավազակներ (2003 թ., վավերագրական)
Աստղ Անետիի համար (2005 թ., վավերագրական)
Ծալքեր և ճեղքեր (2009 թ., կարճամետրաժ)
Վերմակիս ծալքը (2013 թ.)


== Ծանոթագրություններ ==


== Արտաքին հղումներ ==
Զազա Ռուսաձեի մասին imdb.com կայքում